Lajwi tu xin,
max toj Jesús bay junxa kꞌaxepal aꞌ mar Galilea.
Chi yik cꞌapax aꞌ mar tuꞌ Tiberias.
Xiwil anima max oc tzakan yintak,
yuj max yil eb juntzan milagro max txꞌoxoꞌ,
yet max yakꞌon jaycan cꞌul eb yaꞌay.
A Jesús max toj yetok eb is cuywom bay jun tzalan,
cax max ay chotan yetok eb bay tuꞌ.
Toxa chi jay tiempoal is kꞌin Pascua eb yet israelal yet tuꞌ.
Axa max yilon Jesús xiwil anima chi jayoc bay.
Yuj tuꞌ max yal bay Felipe axca tiꞌ:
—¿Baytal laj ok co man low juntzan anima tiꞌ?
ẍi bay.
Palta tocꞌal max kꞌanlej axca tuꞌ,
yet watxꞌ chi yabej tzettax chi yal Felipe tuꞌ bay,
yujtol yojtakxa Cham tzet ok yutej.
Axa takꞌwi Felipe tuꞌ bay axca tiꞌ:
—Caxcꞌal mi ay 200 denariook loj ayicꞌ juj,
tok ok yab xol eb,
cax chi yion eb masanil jab jabok yet,
ẍi.
Palta ay junxa cuywom Jesús chi yik Andrés,
yuẍtak ba yetok Simón Pedro,
aꞌ max alon bay Jesús axca tiꞌ:
—Ay jun nak unin ayicꞌ co xol tiꞌ,
ay oyeb is pan cebada nak ibil,
yetok cacꞌon is yaliẍ txay,
palta tokwal ok yab jab tiꞌ xol masanil anima.
Ilab caw wal xiwil eb,
ẍi bay Jesús.
Max lajwi tu xin,
max yalon Jesús bay eb is cuywom tuꞌ:
—Alek bay eb anima tuꞌ,
tol chi ay chotan eb masanil,
ẍi bay eb.
Max yiken eb yay chotanok.
Ay mi oyebok mil winak.
A jun lugar bay ayicꞌ eb tuꞌ,
ay yacꞌunal.
Max chaon ecꞌ Jesús ixim pan tuꞌ,
cax max yalon yuj diosalil bay Dios yuj ixim.
Max pojon ecꞌ xol eb is cuywom tuꞌ,
axa eb max ecꞌ pojon xol eb max ay chotan tuꞌ.
Cay cꞌapax tuꞌ max yut no txay,
yalcꞌal jantak max yochej cꞌul eb.
A yet max xew low eb sicꞌlibil,
max yalon Jesús bay eb is cuywom tuꞌ axca tiꞌ:
—Siqꞌuek aj masanil ixim bijquiltakil maxto cani,
yet watxꞌ cꞌam jabok ixim chi etaxi,
ẍi bay eb.
A yet max lajwi ecꞌ yion aj eb ixim,
lajcawebto motx max nojcan yuj sobrail ixim oyeb pan cebada tuꞌ.
Masanil eb anima tuꞌ max ilon jun milagro max txꞌox Jesús,
yuj tuꞌ xan max yal eb:
—A ton jun chekbej Dios tiꞌ echbanebil jay juj bay yulyibankꞌinal tiꞌ,
ẍi eb.
Palta yojtakxa Jesús tol chi yochej eb chi mitxꞌaꞌ,
cax chi yakꞌon pural eb yaon oc is reyalok;
yuj tuꞌ max el xol eb,
axa toj txꞌoklil bay jun tzalan tuꞌ junelxa.